Ewert and The Two Dragons

Ewert and The Two Dragons on akustilist indie rock'i viljelev Eesti ansambel Tallinnas. Ansamblisse kuuluvad Ewert Sundja (vokaal, klahvpillid), Erki Pärnoja (kitarrid, vokaal), Kristjan Kallas (trummid, muud löökpillid) ja Ivo Etti (kitarrid, bass, vokaal). Bändi debüütalbum "The Hills Behind The Hills" anti välja 2009. aasta sügisel. 2010. aastal esines ansambel klubides kõikjal Eestis ja ka Lätis ning Leedus. Nii 2010. kui ka 2011. aastal osaleti muusikafestivalidel Tallinn Music Week ja Lätis Salatsis toimuval Positivuse festivalil. Septembris 2010 sõlmiti plaadileping Läti indie-muusika plaadifirmaga I Love You Records. 5. aprillil 2011 ilmus ansambli teine stuudioalbum "Good Man Down", mis on lisaks Eestile välja antud ka Lätis ja Rootsis. 2011. aastal võitis Ewert and The Two Dragons Skype'i auhinna. Samal aastal esines ansambel festivalidel Tallinn Music Week, Positivus, Waves Vienna Viinis, Poppkomm Berliinis, Musikki ja Media Tamperes ja klubides Saksamaal, Hollandis, Rootsis, Norras, Soomes ja Lätis. Novembris 2011 andis Ewert and The Two Dragons täispika kontserdi väljamüüdud Nokia Kontserdimajas. Raadio 2 Aastahitt 2011 galal kuulutati lugu "Good Man Down" aasta hitiks ning toimetuse lemmikuks. Ansambel valiti ka aasta uueks tulijaks. Ansambel sai 2012. aastal välisministeeriumi kultuuripreemia. 9. jaanuaril 2013 anti ansamblile Hollandis Groningenis toimunud European Border Breakers Awardsil aasta läbimurdja auhind. 2015. aastal osales Ewert and The Two Dragons Positivuse festivalil Salatsis, esinedes pealaval. Samal aastal ilmus ansambli album "Circles". 2017. aasta oktoobri alguses ilmus bändil koostöös Läti ansambliga Brainstorm singel "We Wait For The Light" ja EP "Tied For A Lifetime", millele järgnes sügistuur Euroopa linnades Rotterdamis, Amsterdamis, Brüsselis, Berliinis, Kölnis, Zürichis ning Viinis. "The Hills Behind The Hills" (2009) "Good Man Down" (2011) "Circles" (2015) "Hands Around the Moon" (2018) "Tied For A Lifetime" (2017) "The Hills Behind the Hills" (oktoober 2009) "Pastorale" (jaanuar 2010) "What You Reap is What You Sow" (aprill 2010) "(In The End) There's Only Love" (jaanuar 2011) "Jolene" (aprill 2011) "Sailor Man" (suvi 2011) "Good Man Down" (oktoober 2011) "Pictures" (november 2014) "Circles" (november 2015) "Million Miles" (2015) "Tied for a Lifetime" (2017) "Little Love" (2017) "We Wait for the Light" (2017) "Ewert & The Two Dragons" (inglise keeles). MySpace.{{netiviide}}: CS1 hooldus: tundmatu keel (link) "Ewert And The Two Dragons esitleb uut plaati!". CDonline.ee. 5. aprill 2011. Originaali arhiivikoopia seisuga 31. oktoober 2015. Vaadatud 24. juunil 2011. "Ewert And The Two Dragons vallutab Euroopa lavasid" Õhtuleht, 12. oktoober 2011 "Ewert & the Two Dragons andis eile täismajale võimsa kontserdi"[alaline kõdulink] publik.delfi.ee, 10. november 2011 "R2 Aastahitt on Ewert and The Two Dragonsi "Good Man Down"" ERR, 6. jaanuar 2012 Välisministeeriumi kultuuripreemia said Ewert and The Two Dragons, Ilmar Raag, Riina Sildos, Laine Mägi ja Kalle Kasemaa[alaline kõdulink], Vabariigi Valitsus, 7. jaanuar 2013 Ewert and the Two Dragons pälvis Euroopa aasta läbimurdja auhinna, ERR, 10. jaanuar 2013 Ewert and the Two Dragons andmebaasis MusicBrainz (inglise keeles) Ewert and the Two Dragons Facebookis